Anjing air (jenis anjing)

Anjing air ialah sejenis gundog yang dibiakbakakan untuk menggarah dan mengutip buruan dari dalam air. Anjing air dianggap sebagai pendahulu kepada kebanyakan baka anjing pengutip.

Perihal
Anjing air biasanya ialah anjing aktif bersaiz sederhana; ciri paling distingtifnya merupakan lapis bulu kalis airnya dan keinginan kuatnya untuk berenang. Secara tradisional, banyak baka anjing air berbulu panjang melalui peomotongan lapis bulunya dengan midrif dan sukuan belakang terdedah untuk membantu dalam renangan dengan mengurangkan seretan, sambil mengekalkan lapis bulu panjang di sekeliling torsonya untuk mencegah kejutan terma semasa menerjuni air membeku. Gaya potongan bulu klasik ini terlihat sehingga kini dalam pertunjukan anjing dengan sesetengah baka anjing seperti pudel yang mengekalkan suatu variasi bagi gaya potongan bulu ini. Lukisan oleh seniman seperti Francisco Goya dan Albrecht Dürer pada abad ke-15 menggambarkan pudel besar awal, yang digunakan untuk pengutipan burung buruan dari dalam air.

Sejarah
Anjing air ialah sejenis purba bagi anjing, yang digunakan oleh para pelaut purba untuk mengutip objek yang terjatuh dari kapal serta untuk menyampaikan pesanan di antara kapal. Ia dikenali oleh orang Rom yang memanggilnya "anjing singa" sempena gaya potongan bulu distingtifnya. Anjing air terus terlihat di atas kapal sehingga zaman moden. Ia pernah diketahui berjumlah banyak dalam Armada Sepanyol dan masih dapat terlihat pada sepanjang abad ke-20 di atas kapal nelayan, khususnya di perairan di sekitar Sepanyol dan Portugal.

Selain peranan sebagai anjing kapal, di Eropah Zaman Pertengahan, anjing air digunakan dengan agak meluas oleh para pemburu untuk mengutip itik dari dalam air yang telah ditembak dengan busur panah, serta anak panah yang telah tersasar.

Dengan penciptaan senjata api moden, keperluan untuk anjing yang mengutip anak panah lenyap dan banyak baka anjing air Eropah semakin menjadi hiasan, seperti pudel, sementara yang lain disesuaikan menjadi gundog moden, seperti wetterhoun. Anjing air dipercayai digunakan, bersama-sama dengan jenis-jenis lain, dalam pembiakbakaan bagi kebanyakan baka anjing pengutip moden.

Senarai baka
Ini ialah senarai baka anjing yang biasanya dianggap sebagai anjing air.
 Baka  Nama alternatif  Negara asal  Imej Anjing air Cantabria  Perro de lanas  Merlucero    150px Anjing air Friesland  Wetterhoun  Otterhoun  Spaniel Belanda    center|125px Anjing air Portugis  Anjing air Algarve    150px Anjing air Romagna      center|125px Anjing air Sepanyol      150px Barbet  Anjing air Perancis    150px Pudel    ,   center|125px Pudelpointer‡      150px Spaniel air Amerika  Spaniel perang Amerika  Spaniel air perang Amerika    150px Spaniel air Inggeris†  Water dog  Water rug    center|125px Spaniel air Ireland  Whiptail  Spaniel Shannon  Rat tail spaniel  Bog dog    150px Spaniel air Tweed†  Spaniel Tweed  Spaniel Ladykirk    150px
† Baka pupus  ‡ Kerap dianggap sebagai gundog serba guna

Rujukan


*
Air, Anjing
Air, Anjing